google/wiki40b huggingface dataset:
Senyera

Senyera er et flagg som består av fire røde striper på gul bakgrunn. Historisk representerte det Kongen av Aragón og Greven av Barcelona. I dag er det flagget til den autonome enheten Catalonia, i Spania. I tillegg er flaggene til Aragón, Balearene og Comunitat Valenciana, blant flere andre, basert på dette symbolet. På katalansk er også senyera et synonym til bandera («flagg»), selv om ordet vanligvis brukes for å referere til det katalanske flagget.
Senyera sies å være et av verdens eldste flagg. Ifølge en legende fra 14-hundretallet stammer flagget fra det niende århundret, men det er mer sannsynlig at det stammer fra det 11. eller det 12. århundre. Det kommer fra Greven av Barcelonas våpenskjold: i dette er de gule og røde stripene vertikale, i flagget er de horisontale. Dynastiets våpenskjold ble symbolet for alle områdene som ble styrt av grevene. Derfor dukker det opp i alle flaggene og våpnene som en gang var del av Aragón: Catalonia, Aragón, Valencia (både byen og landet), Balearene, Nord-Catalonia, og også i våpenskjoldene til Andorra, Sicilia og andre områder og byer.
Legenden forteller at de fire røde stripene ble tegnet på Wilfred den håretes (greve av Barcelona) gylne skjold av kong Karl den skalledes blodige fingre etter et krigsslag.

Varianter

Den rene versjonen av dette flagget ble hovedsakelig brukt siden tidlig i det 20. århundre av katalanske nasjonalister. Senere har det blitt brukt som offisielt flagg for den Autonome Enheten Catalonia under den Andre Spanske Republikken og etter demokratiseringen av Spania. Den rene versjonen brukes også av det franske departementet Pyrénées-Orientales, som er del av det tidligere katalanske territoriet. Det brukes også som flagg for Provence, en region med historiske bånd til Catalonia.
I dag brukes en variant av Senyera med en blå trekant med en hvit stjerne av de katalanske nasjonalistene.
Territorielle flagg
Historiske flagg
Politiske flagg
Santo Domingos metro

Santo Domingos metro er en undergrunnsbane i Santo Domingo hovedstaden i Den dominikanske republikk.
Nettverket ble uoffisielt åpnet 27. februar 2008 og hadde offisiell åpning 30. januar 2009. Nettverket består av en linje med totalt 14,5 km (normalspor). Linje 2 er under bygging.
Togsettene som benyttes er Alstoms Metropolis som i motsetting til de fleste undergrunnsbaner ikke benytter strømskinne men pantograf.
Henne

Henne er et norsk, illustrert motemagasin rettet mot kvinner. Det ble etablert i 1994 og utgis av Aller Media AS. Magasinet utkom med 17 utgaver i 2009, mens det kun hadde seks det første året. Henne inneholder aktuelle reportasjer på temaer som mote, design, skjønnhet, samliv, jobb og karriere, interiør, samt mat- og helsereportasjer.
Renaud Garcia-Fons

Biografi

Garcia-Fons startet sine musikalske studier i ung alder. Fem år gammel begynte han å spille piano, skiftet så til klassisk gitar som åtteåring, og ble fanget opp av rockemusikk i tenårene, for til slutt å fainne seg til rette med kontrabass når han var 16. Han fikk formell musikalsk opplæring ved Conservatoire de Paris, hvor han studerte med François Rabbath, som lærte ham en spesiell teknikk for å spille arco.
Garcia-Fons er kjent for sitt melodiske spill og sin viola-som col arco lyd. Han blir noen ganger referert til som "Paganini av kontrabass." Garcia-Fons har blitt sterkt påvirket av sin mentor, bassist François Rabbath.
Han begynte å spille jazz med bandet til trompeteren Roger Guérin, og fikk deretter mange samarbeidspartnere, inkludert symfoniorkestre, jazz grupper, og en trio. I 1987-93, han var en del av den franske alle-double bass ensemble 'L'Orchestre de Contrebasses'. Han var med dem i seks år, også vises med 'Orchestre National de Jazz' regissert av Claude Barthélémy under noen av denne tiden. Enja Records ga ut sitt debut solo album Légendes (1992). Alboreá (1995) var hans neste album utgivelse med sin kvartett som Jean-Louis Matinier (trekkspill), Jacques Mahieux (trommer) og Yves Torchinsky (bass).
Hans tredje album, "Oriental Bass" (1998), er typisk for hans egne komposisjoner, og ble godt mottatt i pressen. Neste album, Fuera (1999), var med accordionist Jean-Louis Matinier. Ved mange anledninger blir han ledsaget av en rekke instrumenter, inkludert gitar, lutt, derbouka, fløyter, trombone, og trekkspill. Garcia-Fons har samarbeidet med jazz-musikere som Jean-Louis Matinier, Michael Riessler, Sylvain Luc, Nguyên Lê og Michel Godard. Han har også bidratt til album med Gerardo Núñez og med musikere som Kudsi Erguner, Dhafer Youssef og Cheb Mami fra Midtøsten.
FA-cupen 1889/90

FA-cupen 1889/90 var den nittende sesongen av FA-cupen. Finalen ble spilt 29. mars 1890 mellom Blackburn Rovers og Sheffield Wednesday.
Solbærgallmidd

Utseende

Kroppen er avlang og bare 0,2 millimeter lang. De er lyse, beige på farge. Inne i bladknoppen har middene bare to par bein.

Levevis

Solbærgallmidd lever i knoppene på solbær. Angrepet ses kanskje lettest om våren, knopper med solbærgallmidd svulmer opp. De spretter ikke ut til et blad, men vil etterhvert tørke inn. Overvintringen skjer som egg, og en enkelt knopp kan innholde flere tusen gallmidd. Utover våren øker antallet gallmidd. En undersøkelse fra England viste at det kunne være opptil 35 000 gallmidd i hver knopp
Etter en stund, vanligvis i mai – juni, vil middene forlate knoppen, enten ved vindens hjelp eller ved at de blir med andre insekter eller dyr. På den måten sprer de seg til nye busker og knopper. Utviklingstiden er hurtig. De er vanskelig å bli kvitt om en busk er angrepet. Fjerning er en måte, enten brenne hele busken eller deler av den. Det er utviklet solbær som er resistent mot midden.
Solbærgallmidd kan også spre virussykdommer, som nesletoppvirus, på solbær. Dette viruset gjør blomsten steril, noe som gjør at det ikke utvikles bær. For å bekjempe solbærgallmidd, anbefales å bruke friske planter. Plantedeler som er angrepet bør brennes, levende planter kan reddes ved å ligge i 45 C° varmt vann i 10 minutter.
Systemair

Produksjon

Produksjonen foregår i 27 fabrikker i Sverige, Norge, Danmark, Tyskland, Canada, Litauen, Slovenia, Slovakia, India, Malaysia og Spania. I Norge foregår produksjonen på Dal i Eidsvoll. Total produksjonsflate er på over 130 000 m². Produktene testes i henhold til internasjonale normer, som AMCA og ISO, i det akkrediterte laboratoriesenteret ved hovedkontoret i Sverige. Produksjonen er kvalitets- og miljøsertifisert etter hhv. ISO 9001 : ISO 2000 og ISO 14000: ISO 1996.

Systemair i Norge

Produktene omsettes over ventilasjons- og byggebransjen. Typiske kundegrupper er ventilasjonsentreprenører og boligprodusenter. Systemair har salgskontorer i Sandnes, Bergen, Oslo og Trondheim samt varelager på Eidsvoll og Sandnes. På Eidsvoll finnes også moderne lager for vifter, kompaktaggregater og luftfordelingsutstyr, og en egen fabrikk for ventilasjonsaggregater til yrkesbygg.
Virksomheten omfatter produktutvikling, logistikk, produksjon og teknisk support. I Sandnes ligger administrasjonen og hovedkontoret, i tillegg til en egen virksomhet for boligventilasjon som markedsføres under produktnavnet Villavent. Denne virksomheten omfatter CAD-prosjektering til alle typer boliger, logistikk for levering av komplette anlegg i såkalte pakkeløsninger, produktutvikling, teknisk support og service for ettermarkedet. Et landsomfattende nett av samarbeidspartnere innen salg og service til forbrukermarkedet er tilknyttet Villavent-virksomheten. Systemair het tidligere Villavent i Norge, Villavent er i dag varemerket til Systemair på boligventilasjon, men de går over til at stadig flere av produktene heter Systemair.

Varemerker

Systemair eier blant annet Frico, VEAB og Menerga. I Nord-Amerika markedføres Systemair under merkenavnet Fantech.
James Joyce

Livsløp

James Joyce ble født inn som den eldste av 10 overlevende barn i en relativt velstående katolsk familie i Dublin. Familien ble imidlertid senere ruinert og endte i fattigdom. Joyce tok avstand fra katolisismen som 16-åring og studerte senere engelsk, fransk, italiensk og filosofi ved det katolske universitetet i Dublin. Han dro til Paris i 1903 under påskudd av å skulle studere medisin og naturvitenskap, men dette ble det lite av, og han returnerte til Dublin etter få måneder da moren var blitt alvorlig kreftsyk. I løpet av Paris-oppholdet ble han kjent med symbolistisk og realistisk litteratur. Han var svært opptatt av Henrik Ibsen og forsøkte å lære seg dansk(!) for å lese ham på originalspråket.
Han ble i Dublin noen måneder etter at moren døde, og skrapte sammen penger som anmelder, privatlærer og sanger mens han drakk tett. 16. juni 1904 møtte han for første gang Nora Barnackle, som han senere giftet seg med (1931). Joyce skrev denne datoen inn i litteraturhistorien ved å la handlingen i Ulysses foregå i løpet av denne dagen (som nå blir kalt Bloomsday etter hovedpersonen Leopold Bloom). Etter kort tid forlot de begge Irland, for kun å komme tilbake på besøk, og bodde senere hovedsakelig i Trieste, Paris og Zürich. I den første perioden tjente Joyce først og fremst til livets opphold som språklærer, både ved Berlitz-skoler og privat, men han ble også kjent for sin store evne til å låne penger. Senere ble han avhengig av økonomisk støtte, og det var særlig den engelske utgiveren Harriet Shaw Weaver som sørget for at han kunne konsentrere seg fullstendig om å skrive.
Ved sin død var han på grunn av en øyelidelse nesten blind.
Joyces mest berømte verk er romanen Ulysses, som har vært banebrytende for den moderne roman.
Finnegans Wake gjelder som et av de mest kompliserte litterære verk i det tyvende århundre.
Samuel Beckett var en periode Joyces assistent og var i sitt tidlige forfatterskap sterkt påvirket av Joyce.
Eivind Johan Stavang

Karriere

Ved NM i friidrett 2005 kom han på 3.-plass på 110 meter hekk, med tiden 14,55. Året etter kom han på samme plass. Stavang vant 110 meter hekk ved NM i friidrett 2007, foran Vidar Stenshall, og NM i friidrett 2008 i Trondheim, foran Alexander Dahlstrøm Winger. I 2008 fikk han sølv i stille lengde ved NM i friidrett innendørs, bak Trond Erik Nilsen. 
Han vant to gull ved NM i friidrett innendørs 2010; han vant både 60 meter hekk og stille lengde. Ved NM i friidrett 2010 fikk han sølv, bak Vladimir Vukicevic, med Hans Olav Uldal på 3.-plass. Denne rekkefølgen gjentok seg ved NM i friidrett 2011. Han deltok også ved NM i stafetter 2011, der Florø Turn & IF kom på 4.-plass på 4 x 100 meter. Ved NM i friidrett innendørs 2011 kom han på 2.-plass både på 60 meter hekk og stille lengde. 
Han fikk sølv på 110 meter hekk ved NM i friidrett 2012, der Vladimir Vukicevic vant sitt fjerde NM-gull på rad, og ved NM i stafetter 2012 kom Florø på 3.-plass på 4 x 100 meter. Ved NM i friidrett innendørs 2012 vant han 60 meter hekk med tiden 8,20 sekunder, og han kom på 2.-plass i stille lengde, med 3,26 meter som lengste hopp.
Han kom på 5.-plass i stille lengde ved NM i friidrett innendørs 2013 i Haugesund.
Laurence

Kjente personer med navnet

Personene i listen er ordnet kronologisk etter fødselsår.
Leavvajohka

Fiske

Elva er regnet som lakseførende opp til fossestrykene ved Lávddetgála, rundt 13 kilometer fra munningen i Tanaelva. Elva er stri og kald, og har et lavt potensiale for lakseproduksjon. Det er også relativt få gode fiskeplasser. Gytebestandsmålet for Leavvajohka er 208 kg hunnlaks.
Tusenbeinfluer

Utseende

Tusenbeinfluer er små til middelsstore fluer (3-11 mm), med ganske slank kropp og forholdsvis lange, kraftige bein. 
Hodet er ganske stort med forholdsvis små fasettøyne. Det sitter flere kraftige børster langs innerkanten av fasettøynene. Antennene er festet høyt oppe på hodet, nær pannen. De består av tre ledd med en fjærgrenet antennebørste (arista) på oversiden av det ytterste leddet. Det ytterste leddet er forlenget, mer eller mindre kjegleformet. Ansiktet under antennene er flatt, nesten innhult, hårløst og oftest dekket av lys bestøvning. Kroppen er ofte brunlig, men kan også være noe mørk. Det er oftest noen mørkere lengdestriper på oversiden av ryggen (thorax). Vingene er store, middels brede med en iøynfallende, langstrakt trekantet celle midt i vingen. 
Beina er ganske lange og temmelig kraftige, og lårene har ofte torner eller pigger på undersiden. De skiller seg fra de nært beslektede kjerrfluene, blant annet ved at de har noen torner (kraftige børster) på mellom og den bakerste leggen (tibia).
Larvene er pølseformet, tilspisset i forenden. De har ingen tydelig hodekapsel, men munndelene stikker ut som et par kroker. Det bakerste leddet har ofte to eller flere lange utvekster.

Levevis

Larvene til denne familien er parasitoider på tusenbein.
Länsväg 239

Länsväg 239 er en svensk vei, som går mellom Torsby og Ekshärad.
Den møter europavei 16 og europavei 45 i Torsby, og riksväg 62 i øst. Før 2012 gikk den fra den norsk-svenske grensen ved Vittjärn (møtte davarende riksvei 200), en strekning som nå er Europavei 16.
Grunnkretser i Gulen kommune

Grunnkretser i Gulen kommune er delområder og grunnkretser som seksjonerer Gulen kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Franz Seldte

Liv og virke

Seldte var sønn av en fabrikkeier som laget kjemiske produkter av sodavann. Han gikk på Wilhelm-Raabe-Schule i Magdeburg. Etter en læreplass som selger studerte han kjemi i Braunschweig og Greifswald. Senere overtok han virksomheten etter sin avdøde far.
Ved den nasjonalsosialistiske maktovertakelsen i 1933 ble han etter at Theodor Duesterberg hadde avslått å bli med i Adolf Hitlers første regjering, arbeidsminister i denne, en posisjon han satt i fram til krigens slutt. 30. april 1933 meldte han seg inn i NSDAP.
Ved andre verdenskrigs slutt ble han arrestert av amerikanerne i Mondorf-les-Bains, og døde på et amerikansk militærsykehus i Fürth før han ble tiltalt for krigsforbrytelser.
Frösakull

Frösakull er et tettsted i Halmstad kommune i Hallands län i Halland i Sverige. I 2010 hadde tettstedet 1 635 innbyggere.
Maxentius

Maxentius (latin: Marcus Aurelius Valerius Maxentius Augustus; født ca. 278, død 28. oktober 312 ved den milviske bro) var romersk keiser fra 306 og til 312. Han var sønn av tidligere keiser Maximianus og svigersønn av keiser Galerius. Han er kjent som Konstantin den stores motstander og druknet i Tiberen under retretten fra slaget ved Pons Mulvius (Ponte Milvio) hvor han hadde kjempet mot hæren til Konstantin.

Bakgrunn

Han var sønn av keiser Maximian Herculius og vokste opp i vest, ble svigersønn av keiser Galerius, men ble holdt utenfor tronfølgen i 305 på grunn av strid med enten sin far eller svigerfaren.

En av fire keisere

Da Konstantius Klorus døde i 306 lot Maxentius seg utrope til keiser i vest og i konkurranse med Konstantin. Han fikk, kanskje ved press, Maximian til å støtte sine krav. Sammen med denne beseiret han og henrettet den utpekte nye keiseren Valerius Severus og avviste deretter med suksess Galerius’ forsøk på invasjon.
I disse årene styrte Maxentius sørvestlige Europa med sentrum i Roma, og overlot det som i dag er England og Frankrike til Konstantin. Hans strid med sin far førte imidlertid til nye kriger og sistnevnte søkte da Konstantins hjelp, men ble tatt til fange og døde. I 312 kom det til et endelig oppgjør, Maxentius allierte seg med Maximinus Daza, 
Konstantin invaderte Italia og da Maxentius forsøkte å avvise angrepet ble han beseiret i slaget ved Pons Mulvius (den milviske bro) i oktober og druknet under flukten. Det var i dette slaget hvor Konstantin skal ha hatt en visjon om et kors på himmelen sammen med bokstavene ΧΡ (de greske bokstavene chi og rho, de første bokstavene i Christos, Kristus) sammen med frasen «I dette tegn skal du seire» (gresk: Εν Τουτω Νικα, latin: IN HOC SIGNO VINCES). Konstantin, som ennå ikke var kristen, skal ha latt sine soldater bære symbolet på sine skjold. Slaget var således et vendepunkt på flere måter.
Maxentius har, som Konstantins fiende, generelt fått et dårlig ettermæle; han skildres som arrogant og maktlysten. Det blir for så vidt ikke motsagt av begivenhetene, men det er neppe riktig å oppfatte ham som en religiøs motpol til Konstantin da han selv synes å ha vist stor toleranse overfor kristendommen.
Det kjente Romulus’ Tempel på Forum Romanum er oppkalt etter hans sønn som døde ganske ung.
Karpattyskere

Karpattyskere (tidligere mantaker) var en gruppe tyskere som fra 1100-tallet migrerte fra forskjellige deler av Det tysk-romerske rike til de slovakiske og ungarske Karpatene.

Historisk oversikt

De første karpattyskerne var schlesiske bønder, det var Gela II som hadde innkalt dem. Senere innkalte Bela II også håndverkere og bergverksmenn. Rundt 1900-tallet minsket antallet karpattyskere på grunn av utvandringen til USA. Før dette, på 1800-tallet, fantes det om lag 200 000 karpattyskere i deres tradisjonelle områder. De fleste av de 128 000 karpattyskerne flyktet til Tyskland i samband med det slovakiske opprøret i 1944. En tredjedel av flyktningene vendte tilbake til Slovakia, men 33.000 ble fordrevet av den tsjekkoslovakiske regjeringen i 1945. 20 000 som var av betydning for den tsjekkoslovakiske nasjonaløkonomien fikk bli.
I 2001 oppgav 5400 personer som tyskere i Slovakia. Myndighetene mener imidlertid at det kan ha vært oppimot 10 000. Småbyen Chmel'nica har en majoritet med tysktalende personer av 900 innvånere. Den tyske minoriteten som finnes er mest bosatte i fem regioner: Bratislava med omegn: Hauerland; Oberzips ( Øvre Zips): Unterzips (Nedre Zips); Bodwatal.
Tussefløyte

Tussefløyte eller tysfløyte (antagelig avledet av ordet «tyskerfløyte») er en norsk blokkfløyte (sopranfløyte) som er beslektet med sjøfløyte. Tussefløyten har svært konisk boring, med den største åpningen mot munnstykket.  Denne boringen, sammen med at fløyten lages av myke treslag, gir den en rundere klang enn det som er vanlig for andre blokkfløytetyper. Et annet særtrekk ved tussefløyten er at den har en skala der visse trinn er litt høyere eller lavere enn på den tempererte skalaen, for eksempel lys kvart og halvhøy sekst.
Tussefløyten ble særlig ble gjort kjent av folkemusikeren Egil Storbekken (1911–2002) fra Tolga.
Dewas (distrikt)

Demografi

Ved folketellingen i 2011 var det 1 563 107 innbyggere i distriktet, mot 1 308 223 i 2001. Den urbane befolkningen utgjør 28,90 % av befolkningen.
Barn i alderen 0 til 6 år utgjorde 14,28 % i 2011 mot 17,67 % i 2001. Antallet jenter i den alderen per tusen gutter er 907 i 2011 mot 930 i 2001.
Fritz Lorck

Familie og forretningsdrift

Han var sønn av kjøpmann Lorentz Lorck og hustru Nicoline Ferdinandine Frølich. Han hadde fire søsken. Farfaren Christian Andersen Lorck og dennes bror Thomas Lorck var blant de mange flensburgske handelsborgerne som slo seg opp i Trondhjem på 1600- og 1700-tallet. Lorck-familien drev sitt handelshus i Kjøpmannsgaten 20 (Lorckgården). Gaten kaltes den gangen Søgaden, så Lorck og de andre familiene som etablerte seg der med bygårder og brygger, kalles gjerne handelspatrisiatet i Søgaden. 
Familien hadde også Lerchendal gård som landsted frem til 1836. 
Handelshuset drev stort innen eksport av kobber, men hadde også interesser i mange andre næringer.
Han ble sendt på latinskolen som morbroren Jens Lyster Frølich drev i Fredrikshald (Halden). Der giftet han seg i 1839 med Elisabeth Sophie Wiel, datter av avdøde brukseier og trelasthandler Mads Wiel og Petronelle Maren Olava Glückstad, og søster til trelasthandler og godseier Andreas Melchior Glückstad Wiel.
Fritz Lorck gikk i handelslære i både inn- og utland før han og to brødre i 1841 ble tatt opp som medeiere i handelshuset i Trondhjem. Faren deres døde året etter. Fra midten av 1860-årene drev Fritz handelhuset for seg selv, mens eldstebroren Christian antageligvis gikk i nærmere kompaniskap med svigerfamilien Jenssens virksomheter. Den tredje av brødrene, Lorentz Ferdinand, fulgte Lorck-familiens tradisjoner innen kobberindustrien som bergskriver i Meråker. 
I 1876 tok Fritz opp sin sønn Carl Fredrik Lorck i handelshuset, hvor han vel ble værende frem til han ble revisor i Norges Bank i 1894. Det året gikk også handelshuset konkurs, men fikk en akkordordning. Siden 1880-årene hadde konkursene rammet det lite omstillingsdyktige Søgadepatrisiatet. Fritz Lorck bodde i Lorckgården frem til sin død i 1901, men var, til tross for arv, «i praksis ingen velholden mann».

Politiske og offentlige verv

Han var medlem av Norges Banks representantskap 1854–1875, deretter direktør i banken 1875–1885. Han var også direktør i Trondhjems Sparebank 1850–1862.
Lorck var medlem av Trondhjem bystyre i 25 år, herav ordfører 1863–1864, 1867–1868 og i 1870. I 1855 kom han med i en kongelig kommisjon vedrørende mellomriksloven. Han møtte på Stortinget første gangen i 1863 fra 26. februar. Han var da 1. varamann for Trondheim og Levanger og møtte i stedet for Ove Høegh både da og fram til stortinget i 1864. Fast plass på Stortinget innehadde han fra 1865 til 1869, og på ny fra 1874 til 1879. Også i perioden 1883–1885 var han stortingsmann. Han var medlem av tollkomiteen i 1863 og i perioden 1865–1866, i budsjettkomiteen 1865–1866, 1868–1869 og 1877–1879, i jernbanekomiteen 1868–1869 og 1883–1885, i bankkomiteen 1874, i næringskomite nr. 2 1875–1876, i stemmerettskomiteen 1875–1877 og i skattekomiteen 1875–1879. I sin siste sesjon, 1885, ble han permittert fra 15. mai. Han sluttet seg til partiet Høyre da det ble dannet.

Utmerkelser

Han ble utnevnt til ridder av den svenske Nordstjerneordenen.
Libanon under VM i friidrett 2015

Resultater

(q – kvalifisert, NM – intet gyldig resultat, SB – årsbeste)
Candyking

Candyking, kjent som Karamellkungen i Sverige, er en svensk godteriprodusent som driver med smågodt i Finland, Norge, Sverige, Estland, Latvia, Litauen, Polen, Danmark, Storbritannia og Irland. Candyking er nå eid av Cloetta.
Det er den største smågodtleverandøren i Norge.

Historie

Selskapet ble grunnlagt i 1984 under navnet Karamellgrossisten Sverige AB.
I 1995 skiftet foretaket navn til Karamell-kungen AB.Fra 1997 til 2007 var Candyking/Karamellkungen en del av Fazer. I 2008 ble Candyking kjøpt av Ac­cent Equity, et in­ves­te­rings­fond ret­tet mot in­ves­te­rin­ger.

Candyking i Norge

Candyking Nor­ge ble star­tet i 1998, med kon­to­rer og la­ger lo­ka­li­sert i Fred­rik­stad. De før­s­te butikkene i Norge som fikk avtale med Candyking var Ica med sine Maxi-bu­tik­ker. I 1999 ble hele Ica kun­de. I ja­nu­ar 2003 ble det inn­gått en av­ta­le med Coop og Rema, og det­te før­te til en dob­ling av om­set­ning og an­tall an­sat­te.

Candyking i Storbritannia

Den britiske driften er lokalisert i Fareham i Hampshire og selger rundt 8000 tonn smågodt hvert år gjennom forhandlere som kinoer, dagligvarehandelen, bensinstasjoner og kiosker. Selskapet leverer inventar som for eksempel hyllene smågodtet ligger i, samt bestillinger i stor skala. Driften i Storbritannia består 300 full- og deltidsansatte. Selskapets største forhandler, WoolworthsGruppen gikk konkurs i november 2008 og la ned utsalgsstedene sine. Siden da er deres største forhandler Tesco. De britiske kinokjedene Cineworld og Odeon forhandler også Candyking i Storbritannia.
Press TV

Sendinger

Ved siden av Asia, Afrika og Sør-Amerika er kanalen også tilgjengelig i Europa på Intelsat og Hot Bird.
Kanalen er også tilgjengelig på internet.
Kanalen startet sine sendinger offisielt den 2. juli 2007, men hadde prøvesendinger siden april.

Ansatte

Ifølge kanalens leder, Mohammad Sarafraz, er et flertall av kanalens utenlandskorrespondenter ikke-iranere, blant annet amerikanere og briter.
Sarafraz sier at de ansatte har fått trening av folk tilknyttet BBC.
Den prisbelønnede journalisten og forfatteren Afshin Rattansi er nyhetsanker ved kanalen. Andre kjente ansatte er den britiske journalisten Yvonne Ridley, med fartstid i Sunday Express og den kjente skotske politikeren og forfatteren George Galloway.